Ich, Hans Reyg von Scherntz, beken̄ offenlich mitt disem brieff, das ich uff donstag nechst vor santt̄ Martins tag, nach Cristi gepùrt vierzechenhundˀt fùnfzig und zwey jar, ze Brugg
vor dem Obˀn Tor uff dem graben an offner, frigen stras mitt offē, vˀbannē gericht offenlich zegericht gesessen bin von bett wegen Hansen Wollebn̄ von Lupfen, vogt des ampts im
Eigen, an statt der erwirdigen minˀ gnedigen frowen, eptissin und cōvents zuͦ Kùngsfeld, und des ersamen Niclausz Frickers, ir hofmeistˀs, der zegegen was, und kaͧmen ingericht
die ersamen Uͦlrich Grùlich, schulth̄s ze Brugg, einer, und der andˀn sit Ruͦtschman Waltman von Windisch, und stalten sich mitt fùrsprechn̄ nach des gerichts recht. und ofnet
der jetzgen̄t Uͦlrich Grùlich durch sin fùrsprechn̄, wie das er nach guͦtˀ, zitlicher vorbetrachtūg, gesund lips, vˀnunft und dˀ sinnen, ✳ fùr sich, Margreten Wirtin, sin efrowē, un̄ ir allˀ
erbn̄ eins steten, vesten und ewigen koufs verkouft und zekouffen geben hett, ✳ gab ouch also ingericht recht und redlich ze kouffen dem genēpten Ruͦtschman Waltman un̄ sinē
erbn̄ sin und Margreten Wirtin, siner efrown, jetzgen̄t, ✳ teil und recht an eim husz, gelegen ze Windisch im dorf nebent Hansen Ackerknechts, seligen, husz, mitt der hofstatt un̄ dē
boͧmgartē darhinder. itē irn teil und recht am far ze Windisch ✳ mitt eim acker, nebent dem Bintzmetlin her in gen der Bruͤlmatten vor dem Hiltensbuͤl gelegen, der darin un̄ zuͦ¬
gehoͤrt, und namlich was zuͦ dem selbn̄ irm teil und recht am husz und far jendert gehorte, ✳ gantz nùtzit usgenomen, ✳ weˀ Margreten Waͤscherin, Heinrich Tschopen von Sekingē efrowen, teil und recht daran, so der Waltman von inen auch gekouft und der Tschop im uff hùtt ingericht gevertiget hett, ✳ geteilet, ✳ mitt aller ir nutzūg, rechtūg, harkomen un̄ zuͦgehoͤrd,
mitt namen in aller wisz und masz, als si das alles von wilent Ruͦtschman von Mùlinen, dem wirt ze Windisch, der genēpten sinˀ efrowen vatter und sinem swecher, selig, ✳ zuͦ erb
ankomen weˀ und er und si das zuͦ irm teil in̄gehept und harbracht, ✳ ouch das vormaln Ruͤdin im Graben, selig, von Windisch, andes statt Ruͦtschman Waltman, obgen̄t, herin̄
gestand₎ wer ✳ und den kouf zuͦ sinen handen genomen hett. ✳ und wer der kouff beschechn̄ umb sechtzig Rinsch guldin, darub̄ im und siner efrowen, egen̄t, von dem selbē Ruͦtschman Waltman usrichtung und gnuͤg beschechn̄ sie nach irm benuͤgen. ✳ und nach soͤlicher ofnūg und daruf vergicht des koufs von beiden teiln ✳ stuͦnd er, der genempt Uͦlrich
Grùlich, an statt sin selbs und siner efrowen, obgen̄t, dar ingericht mitt sinē fùrsprechn̄, volvˀtiget, volfuͤrt und bestet ouch disen kouf und vˀkouf inden worten und gedingē, so vor
stand, und bracht den und die stuck und guͤter darin̄ begriffen, alles fùr sich und ir erben, an und durch min, des obgen̄ richters, hand von des gerichts wegen zuͦ handen des dickgen̄ ✳ Ruͦtschman Waltmans und siner erbn̄ und satzt si ouch des also in nutzlich gewer, ✳ soͤlichen kouf und guͤter, namlich irn teil und gerechtikeit daran, immasz, als vor stat, ✳
in̄ zehabent, zebesitzent, zenutzent, zeniessent ✳ und in allweg damitt zetuͦnd und lassent ✳ als ir vordˀn und si dahar getan ✳ odˀ gewalt gehept habent zetuͦnd ✳ aͧn ir, der vˀkoͤuffer, ir
erben und mengklichs von ir wegen sumen, irren und insprechn̄. er, der dickgen̄t Uͦlrich Grùlich, gelopt ouch ingericht anstatt und fùr als vor stat, ✳ dem egen̄ Ruͤtschman Waltman
und sinen erbn̄ des koufs, wie vor stât, ✳ recht wer zesind und inen hierub̄ guͤt, sicher werschaft zetuͦnd nach dem rechten, wo, wen̄ und als dick si der notdurftig weren oder ✳
wurden, ✳ ouch disen ewigen kouf und vˀtigung, wie vor und nach stât, ✳ war, staͤt und vest ze halten und dawider niemer zekoment, zeredent, zewˀbent, zetuͤnd, schaffen, vˀhengē
noch gehelln̄ getàn werden, also das si davor noch wider gantz nùtzit behelfen, schirmen, sin, ✳ si fùrzichn̄, bruchen noch geniessen soͤllent noch wellent ✳ dhein gericht, recht,
fryheit, gnad, schirm, uszug, fund, geverd noch ùbˀal dhein sach noch ùtzit, so si odˀ jemand hiewider erdencken, bruchen, ✳ sin, ✳ si fùrzichen oder geniessen moͤchten ùbˀal indhein wise. ✳ un̄
beschach disz alles ingericht mitt recht und bekan̄ter urteil, ✳ mitt ufgebn̄, vˀzichn̄ und inantwurten, ✳ mitt mund, hand, worten, wercken, wisen, geberden und namlich mitt aller
sicherheit und gewarsami dheins wegs darzuͦ gehoͤrent und notdurftig und als das nū und hinfùr alweg kraft, macht und handvest haben und staͤt blibn̄ sol und mag, ✳ ouch der
koͤuffer und sin erbn̄ daran habent sin aͧn alles bekrencken und widertribn̄, alles nach recht, sitt und gewonheit des gerichts und ampts im Eigen luterlich aͧn alle geverd.
und sind hiebi ingericht und darub̄ urteilsprecher gewesen: die erbˀn Heini Zymerman, Hans und Hēman Meiger von Lupfen, Heini Hofer und Ruͤdi Meͣder von Scherntz,
Hans Broͤchi von Bir, Hans Staͤlli von Husen und ander erber lùt vil und gnuͤg. ✳ und des alles ze warem, staͤtem un̄ vestem urkùnd hàt der obgen̄t min hˀr, der hofmeistˀ
Niclaus Fricker, sin insigel von des gerichts, ir und miner bett wegen, doch den obgen̄ minen gnedigen frowen un̄ irm gotzhus zuͤ Kungsfeld und irn nachkomen, ouch im
und sinen erbn̄ in alweg aͧn schad₎, offenlich gehenckt an disen brief, ✳ der dem Waltman, dickgen̄t, nach siner muͦtūg mitt urteil also ze geben erteilt ist ✳ und disz also beschechn̄ des tags und jars, als vor staͧt.